C 230/228
FI
Euroopan unionin virallinen lehti
30.6.2023
Suojatulla maantieteellisellä merkinnällä ”Pays d’Hérault” varustetut viinit ovat punaviinejä (50 prosenttia tuotannosta), roseeviinejä, joita kehitetään tällä hetkellä voimakkaasti, sekä valkoviinejä.
Suojatulla maantieteellisellä nimityksellä ”Pays d'Hérault” varustettuja viinejä tuotetaan sekoittamalla alueen perinteisiä lajikkeita, kuten Grenache, Carignan, Cinsault ja Mourvèdre.
Muista ranskalaisista viinitarhoista peräisin olevien rypälelajikkeiden, kuten Merlot, Cabernet-Sauvignon, Syrah ja Chardonnay, kasvattamisella on voitu monipuolistaa erityisesti rypälelajikeviinien valikoimaa ja säilyttää Pays d’Hérault -viinien maineeseen liittyvä laatu.
Välimeren lämpimän ja kuivan ilmaston vaikutuksesta kaikkien lajikkeiden rypäleet kypsyvät säännöllisesti täysin kypsiksi kaikilla alueilla.
Nämä kypsymiso­ losuhteet ovat yhteydessä kalkkikivipitoisten ylänkö- ja alankoalueiden, joille viiniköynnökset on enimmäkseen istutettu, mukautettuihin tuotoksiin.
Ne ovat perusteena tuote-eritelmässä tarkoitetulle enimmäistuotokselle, etenkin Grenachen tai Carignanin kaltaisten tuotannossa käytettävien lajikkeiden osalta.
Kaikki nämä olosuhteet mahdollistavat myös suhteellisen varhaisen sadonkorjuun.
Näin ollen viineille ovat tyypillisiä hedelmäiset aromit, joiden voimakkuus ja luonne vaihtelevat käytettyjen lajikkeiden ja tekniikoiden mukaan.
Punaviineille tehtävä uutto suoritetaan siten, että viineihin kehittyy pehmeä rakenne sekä kypsiä ja miellyttäviä tanniineja.
Valko- ja roseeviinit säilyttävät erinomaisen tasapainon sekä raikkauden ja hedelmäisyyden.
Nämä viinit on pääasiassa tarkoitettu nautittavaksi nuorina.
Suojatulla maantieteellisellä merkinnällä ”Pays d’Hérault” varustettuja viinejä tuotetaan vuosittain noin 900 000 hehtolitraa koko Hérault’n departementissa, joten niitä viedään laajalti koko maan alueelle.
8.3.
Syy-seuraussuhde maantieteellisen alueen erityisluonteen ja tuotteen erityisluonteen välillä Maaperä- ja ilmasto-olosuhteiden yhdistelmä on erityisen suotuista viininviljelylle, ja se on ollut ja on edelleen alueen viinialan kehityksen ja talouden perusta.
Viiniköynnökset ja viini ovat näin ollen toiminnan ytimessä 75 prosentissa Hérault’n departementin maaseutukylistä.
Historiallisen ja laajan viinitarhan ytimessä tämän viininviljelyyn ja viininvalmistukseen liittyvän taitotiedon vahva hyödyntäminen on mahdollistanut tämän alan tieteellisten ja teknisten tutkimuskeskusten verkoston kehittämisen erityisesti kansainvälisesti arvostetuissa teknologiakeskuksissa, kuten Béziersissä ja Montpellierissä (yhdeksän yliopiston vertailevan tieteen tutkimusryhmää, Institut des Hautes Etudes de la Vigne et du Vin).
Tutkimustulokset ja innovatiivisten yritysten verkosto ovat puolestaan antaneet sysäyksen suojatun maantieteellisen merkinnän ”Pays d’Hérault” viineille.
Yli 40 vuoden ajan viininviljelijöiden taitotieto, muista viinitarhoista peräisin olevien rypälelajikkeiden istuttaminen perinteisten rypälelajikkeiden rinnalle, taloudellisten ja kaupallisten toimijoiden kehitys sekä tutkimuslaitokset ja neuvontaverkostot ovat auttaneet mukauttamaan viinien laatua markkinoiden kehitykseen.
Näin ollen viinien aistinvaraiset ja aromaattiset ominaisuudet ovat helposti kuluttajien, erityisesti matkailijoiden, omaksuttavissa ja löydettävissä.
Nämä tekijät ovat yhdessä auttaneet säilyttämään Hérault’n viininviljelyn ja tällä nimityksellä kaupan pidettyjen viinien maineen vuosisatojen ajan.
Maine näkyy myös aluetasolla järjestetyissä kansainvälisissä myyntitapahtumissa (SITEVI, VINISUD), erilaisissa festivaaleissa ja tapahtumissa, joita järjestetään taajamissa viiniköynnösten ja viinin tuotantosykliä seuraten.
Nämä tapahtumat ovat merkittäviä sosiaalisen kanssakäymisen ja yhteenkuuluvuuden kannalta ja ne edistävät matkailua tällä Välimeren alueella.
Viinitarhojen rakenneuudistuksen yhteydessä viininviljelijät ovat kehittämistoimillaan edistäneet alueen viininviljelymaiseman rakennetta ja viinimatkailun kehittymistä, mikä auttaa kehittämään suojatun maantieteellisen merkinnän ”Pays d’Hérault” mainetta.
9.
Olennaiset lisäedellytykset (pakkaaminen, merkinnät, muut vaatimukset) Merkintöihin liittyvät täydentävät maininnat Oikeudellinen kehys: Kansallinen lainsäädäntö Lisäedellytyksen tyyppi: Merkintöihin liittyvät täydentävät määräykset Edellytyksen kuvaus: Suojattua maantieteellistä merkintää ”Pays d’Hérault” voidaan täydentää yhden tai useamman rypälelajikkeen nimellä.